《赋得白云抱幽石诗》
南北朝·孔范

白云浮远盖，飘飘绕石飞。带莲萦锦色，拂镜下仙衣。

阵结香炉隐，罗成玉女微。能感荆王梦，阳台杂雨归。

作者简介：南朝陈会稽山阴人，字法言。少好学，博涉书史。陈宣帝太建中，为宣惠江夏王长史。陈后主即位，仕都官尚书。与江总等并为狎客。后主恶闻过失，范必曲为文饰，称扬赞美。时孔贵人绝爱幸，范与孔氏结为兄妹。宠遇优渥，言听计从，朝廷公卿咸畏范。陈亡，隋文帝以其奸谄，列为四罪人之一，流放远方。